ජලයේ තිබි සොයාගත් සිරුරක් නිසා මරණයට හේතුව ස්වභාවික රෝගයක් නම්, ජලයේ තිබී පටක නරක් වීම නිසා එය සොයාගැනීමට නොහැකි වනු ඇත. මරණයට හේතුව හදිසි අනතුරක් හෝ පහරදීමක් නම් එම තුවාල ජලජ ජීවීන් විසින් මරණයෙන් පසුව සිදුකළ තුවාල ද පිහිටනු ඇත. ගලා යන ජල පහරකට හසුවූයේ නම් ගල්පරවල ද ගස් මුල්වල ද හැපී තවත් තුවාල සිදුවනු ඇත. මේ එකක් අනෙක සමග අතිපිහිත වේ. එනම් ඒවා එකක් අනෙක මත පිහිටීම නිසා කලින් සිදුවූ තුවාල යටපත් කෙරෙනු ඇත. ඒ නිසා මෙවැනි මරණයක දී අධිකරණ වෛද්‍යවරයා පත්වන්නේ ඉතාමත් අසීරු තත්ත්වයකටය. රාජේන්ද්‍රන්ගේ සිරුර බාහිරින් පරීක්ෂා කළ අධිකරණ වෛද්‍යවරයාට එහි සතුන් කා දැමූ තුවාල හැර වෙනත් මාරාන්තික තුවාල කිසිවක් දකින්නට ලැබුණේ නැත. ඒ නිසා සිරුර එක්ස්රේ පරීක්ෂණයකට ලක්කිරීමට තීරණය විය. එහිදී පිරවූ දත්වල ලකුණු හැර වෙනත් විශේෂිත දෙයක් දැකගත නොහැකි විය. ඒ අනුව මෙම මරණය වෙඩි තැබීමකින් හෝ පිහියා ඇනුමකින්, ගෙල සිර කිරීමෙන් හෝ එවැනි ආකාරයකින් සිදුකළ ඝාතනයක් නොවන බව වෛද්‍යවරයාගේ අදහස විය.
සිරුර කුමන පරීක්ෂණයකට ලක්කිරීමට තීරණය කළේද?
එක්ස්රේ පරීක්ෂණයකට